Manèka tlatah duwé tetenger kang khas ing olahan mi ayam iki. Tuladhané Mi ayam Surabaya iku disajekaké mawa duduh kang kapisah saka mi lan iwak pitiké. Iki duwé ancas supaya para wong mangan bisa nemtokaké dhéwé kepingin duduh kang akèh utawa sethithik utawa malah ora nganggo duduh babar blas. Ing tlatah Surakarta duduh mi ayam disajekaké bareng karo mi lan duduhé luwih kenthel, wernané kasoklatan lan rasané legi. Beda karo duduh mi ayam Surabaya sing bening.